Okresná prokuratúra Martin 
Vajanského nám. 1, 036 80 Martin 1 	

Sp. zn. : 3 Pv 473/13/5506	Martin, 18.11.2013
EEČ : 2-40-270-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Martin
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako  otec syna mal. XXXXX, nar. XXXXX,   ku ktorému má vyživovaciu povinnosť vyplývajúcu z ustanovení Zákona o rodine a určenú rozsudkami Okresného súdu v XXXXX a naposledy XXXXX ,  kedy sa zaviazal platiť zvýšené výživné na syna XXXXX mesačne počnúc XXXXX vždy  do každého 15-eho dňa v mesiaci vopred k rukám matky XXXXX,  rod. XXXXX , ktorej bol syn zverený do výchovy a opatery, pričom výživné neuhrádzal pravidelne a v určenej  výške a XXXXX na výživnom  dlhoval najmenej XXXXX k rukám matky, v sledovanom období nie je  a nebol evidovaný v evidencii uchádzačov o zamestnanie na ÚP SV a R v XXXXX a  ani ako poberateľ dávky a príspevkov v hmotnej núdzi, nie je evidovaný v sociálnej poisťovni, je spoluvlastníkom nehnuteľností v kat. úz. XXXXX,  avšak dlžné výživné si v priebehu  vyšetrovania uhradil v plnej výške,

lebo zanikla trestnosť činu

Odôvodnenie:
Poverený príslušník Obvodného oddelenia PZ XXXXX uznesením ČVS ORP- XXXXX podľa  § 206 ods. 1 Tr. por. vzniesol obvinenie XXXXX, nar. XXXXX pre prečin zanedbania povinnej výživy podľa § 207 ods. 1 Trestného zákona, na  tom skutkovom základe, ako je horeuvedené.
Obvinený XXXXX  ku skutku uviedol, že postupne od 19.09.2013         do výsluchu 31.10.2013 splatil dlh na výživnom na syna XXXXX k rukám matky XXXXX. Predložil o tom poštové poukážky z XXXXX. Podľa neho spolu uhradil XXXXX a vyplatil výživné aj na mesiac november 2013. Uviedol aj, že od marca 2013 do augusta 2013 síce v menších sumách, ale zasielal matke výživné a spolu to bolo XXXXX. Viac odmietol ku skutku vypovedať.
Oprávnená matka XXXXX naposledy 10.11.2013  ku skutku uviedla, že podala na XXXXX trestné oznámenie z dôvodu zanedbávania vyživovacej povinnosti voči ich synovi XXXXX jej na výživnom od mesiaca marec 2013 do mesiaca október 2013 dlhoval spolu XXXXX €. Dlh jej však postupne od mesiaca september a október 2013 uhradil v plnej výške viacerými splátkami. Uviedla aj, že jej zaplatil výživné aj za mesiac november 2013 a na výživnom jej nič nedlhuje. Podľa nej syn má zabezpečenú riadnu starostlivosť a núdzou netrpí.
Do spisového materiálu poverený príslušník PZ zabezpečil rozsudky Okresného súdu XXXXX XXXXX rodný list dieťaťa, potvrdenie o návšteve školy dieťaťa,  správy ÚPSVaR XXXXX, správu zo Sociálnej poisťovne, pobočka XXXXX výpis z registra priestupkov, odpis z registra trestov a poštové poukážky z 19.09.2013 na 150,-€, z 30.09.2013 na 80,-€ a z 28.10.2013 na 290€, ktorými zaslal výživné v prospech XXXXX.
 Podľa § 86 písm. a/ Tr. zák. o účinnej ľútosti, trestnosť zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h) Trestného poriadku, prokurátor zastaví trestné stíhanie, ak zanikla trestnosť činu. 
Obvinený XXXXX si splnil svoju vyživovaciu povinnosť dodatočne a trestný čin nemal trvalo nepriaznivé následky, preto som rozhodla tak, ako je uvedené vo výrokovej časti tohto uznesenia a trestné stíhanie som zastavila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Beáta Amchová
prokurátorka